"Сынтәатәи атеатралтә сезон азы – атеатр иалнаршаз маҷӡам ҳәа ҿыӷәӷәала иуҳәар ҟалоит. Имаҷымкәа апремиерақәа ҭҳажьит, ҳрепертуар иалаҳгалеит аспектакль ҿыцқәа. 86-тәи атеатралтә сезон аан имҩаԥган апремиерақәа ԥшьба (Валери Ақаҩба иқәыргыламҭа аспектакль "Шьапыла", Мадина Аргәынԥҳа лықәыргыламҭақәа "Бернарда Альба лыҩны" "Снежнаиа королевеи", Алхас Шамба иқәыргыламҭа "Амҳаџьырцәа"). Ахәаԥшцәа ракәзар атеатр иагӡамызт", — ҳәа иҳәеит Џьниа.